**Elevii prind glas în inima Vrancei în cadrul Sesiunii Regionale de Formare a Elevilor Reprezentanți din regiunea Nord-Est**

Data de 3 aprilie a reprezentat un prilej special de bucurie pentru noi, **Consiliul Județean al Elevilor Vrancea**, datorită Deschiderii Oficiale a Sesiunii Regionale de Formare a Elevilor Reprezentanți din regiunea Nord-Est, care s-a desfășurat începând cu ora 16:30 în incinta Sălii „Țara Vrancei”.

Am avut plăcerea de a avea alături reprezentanți ai **Inspectoratului Școlar Județean Vrancea**, din partea căruia au participat Inspectorul Școlar General, doamna Silvia-Livia Marcu, Inspectorul Școlar General Adjunct, doamna Lauriana Ailincuței, și Inspectorul pentru Activități Extrașcolare și Educație Permanentă, doamna Hulea Carmen-Antuaneta.

De asemenea, au fost prezenți reprezentanți ai **Primăriei Municipiului Focșani**, prin domnul primar Cristi Valentin Misăilă, ai **Consiliului Județean Vrancea**, prin doamna Claudia Ostafi, ai **Consiliului Național al Elevilor** și ai **Colegiului Tehnic „Valeriu D. Cotea”,** prin domnul director Nicolaie Coman, cu care am avut bucuria de a colabora pentru asigurarea cazării participanților.

În plus, **Ministerul Educației și Cercetării** a fost prezent în calitate de susținător, fiind reprezentat de doamna consilier Simona Dragomir din cadrul Direcției Generale de Echitate și Performanță în Învățământul Preuniversitar.

Discursurile invitaților au fost urmate de un moment artistic oferit de **Ansamblul Folcloric „Țara Vrancei”**, cărora le mulțumim, nu doar pentru spectacolul memorabil, ci și pentru deschiderea de care au dat dovadă, găzduindu-ne în eleganta lor sală.

Sesiunea Regională de Formare a Elevilor Reprezentanți din regiunea Nord-Est s-a desfășurat în perioada **3-6 aprilie** în locații emblematice din municipiul Focșani, precum Muzeul „Viei și Vinului” și Galeriile de Artă, reunind **125** de participanți, atât elevi reprezentanți din Vrancea, din cadrul celor 20 de consilii școlare ale elevilor pe care le avem în subordine, cât și delegați din alte cinci județe: **Botoșani, Bacău, Iași, Neamț și Suceava**.

Pe parcursul evenimentului, cei **125** de elevi reprezentanți au participat la **14** workshop-uri care i-au ajutat să își consolideze cunoștințele și abilitățile în domeniul reprezentării elevilor, facilitate fie de membri ai Consiliului Județean al Elevilor Vrancea, fie de membri ai Consiliului Național al Elevilor și ai Comisiei Naționale de Etică.

Mai mult decât atât, participanții au dobândit o mai bună înțelegere a modului în care funcționează statul român și a modalităților prin care pot produce o schimbare în comunitatea lor, datorită atelierelor antrenante susținute de Maria Cezar, alături de Cezara Grama - **Expert Forum** și Ana Mocanu - **Funky Citizens**, organizații nonguvernamentale specializate în politici publice, democrație și implicarea activă a cetățenilor în procesul decizional. De asemenea, au acumulat cunoștințe despre sănătatea reproductivă prin intermediul atelierului facilitat de Maria Constantin, reprezentant al **Asociației** **Iele Sânziene** și și-au dezvoltat abilități de public speaking prin captivantul atelier susținut de Vlad Basarabescu, din partea **Asociației Ascendis**. În final, au avut oportunitatea de a discuta cu domnul **Doru Căstăian**, profesor asociat la Universitatea „Dunărea de Jos” din Galați, și nu în ultimul rând, cu unul dintre vicepreședinții Parlamentului European, domnul **Nicu Ștefănuță**.

Acest proiect a fost posibil, printre altele, datorită unor parteneri de încredere, precum **Muzeul Vrancei**, **Consiliul Județean** **Vrancea** și **Centrului Cultural Vrancea**, cărora le mulțumim pentru ajutorul acordat prin punerea la dispoziție a spațiului Muzeului „Viei și Vinului”, respectiv al Galeriilor de Artă, în vederea desfășurării evenimentului.

Apreciem, de asemenea, sprijinul oferit de echipa de robotică **AICitizens** a Colegiului Național „Alexandru Ioan Cuza” Focșani, precum și de **Liceul de Artă „Gheorghe Tattarescu” Focșani**, **Asociația „Grow Up Project”** și **Asociația „Eu, tu și ei”**, care ne-au fost alături pe toată durata proiectului.

Partenerilor noștri li s-au alăturat companii vrâncene importante care au sprijinit financiar proiectul, înțelegând importanța mișcării de reprezentare: **GLOBAL PROIECT**, care a redefinit standardele în domeniul instalațiilor, **DENTRUST**, o clinică stomatologică de excepție, **ECHIPA DE TÂMPLĂRIE**, unul dintre liderii în acest domeniu de activitate, precum și **PLATINUM GYM**, o sală de fitness recunoscută pentru calitatea serviciilor sale.

Participanții s-au bucurat de excepționalele mezeluri oferite de **AURORA** și brânzeturi de la **BĂCĂNIA NEAGU**, de cafelele marca **5 TO GO** și de prăjiturile apetizante ale cofetăriei **TOP**. Mulțumim, de asemenea, cafenelei **NOYA**, cunoscută pentru cafeaua și ceaiurile artizanale, restaurantului **DABO**, producător local apreciat pentru calitatea produselor, restaurantului **ROMAN’S**, remarcat pentru porțiile sale generoase și gustoase, precum și firmelor **APICOLA** și **ROVINEX**, care ne-au ajutat să oferim invitaților care au susținut atelierele cadouri din gama lor variată de produse. În plus, participanții s-au putut delecta cu produsele de la brutăria **PETRU** și cu cele de la **AROMA PLANT**, firmă specializată în produse naturiste și remedii pe bază de plante.

În final, dorim să mulțumim florăriei **PETRUȚA**, care ne-a fost alături pe toată perioada desfășurării evenimentului, precum și brutăriei **MARCO**, firme care demonstrează întotdeauna o deschidere remarcabilă pentru susținerea inițiativelor educaționale locale.

„Acest eveniment a fost o adevărată provocare. Dacă la Deschiderea oficială am menționat că acesta nu s-ar fi putut desfășura fără parteneri și sponsori de încredere, trebuie să recunosc că nu mi-aș fi îndeplinit obiectivele fără o echipă de succes, dispusă să lucreze chiar și peste miezul nopții, doar pentru a se asigura că participanții vor avea cele mai bune condiții. Mă bucur că am avut ocazia să le arătăm de ce Focșani înseamnă acasă.” - **Miruna-Elena Comănescu - Președintele Consiliului Județean al Elevilor Vrancea**

Le mulțumim din suflet tuturor partenerilor, sponsorilor, invitaților și voluntarilor care au făcut posibilă realizarea acestui eveniment!

Pentru mai multe detalii despre proiectele derulate de Consiliul Județean al Elevilor Vrancea, vă invităm să ne urmăriți pe:

**Facebook**: <https://www.facebook.com/cje.vrancea>

**Instagram**: <https://www.instagram.com/cje.vrancea>

**Site web**: <https://vrancea.consiliulelevilor.ro>